شەفەق نیوز/ وەزارت
تەندروسی لە هەرێم کوردستان، ئمڕوو سێشەممە، راگەیان بەرزەوبوین وە رێژەی ٢٥٪ لە تووشهاتنەیل
رووژانە وە ڤایڕۆس کۆڕۆنا و ژن دووگیانی لەناویان خەس تووش دەلتا هاتنە.
دکتۆر ئاسۆ حوێزی
قسەکەر وەزارەتەگە لە کۆنگرەیگ رۆژنامەوانی ئاژانس شەفەق نیوز ئامادەی بوی وت: کەرتەیل
تایبەت لە خەسەخانەیل دابین کریا ئەرا ژنەیل دووگیانی ئەوانەگ تووش ڤایڕۆسەگە هاتنە،
چوینکە یەکیگیان وە گورەی دوو کەسە، ئەراوە بایەتە چارەسەری جیوازیگ ئەرایان بوود.
وتیش: تووشهاتن
کۆڕۆنا لەلای ژنەیل دووگیانی لە ماوەی دویایین بەرزەو بوی، و لە رووژەیل گوزەیشتە ژنیگ
دووگیاتی مرد تەمەنی لە ٣٥ ساڵان ئەوبان نەوی.
دکتۆر حوێزی وتیش:
بەرزەوبوین تووشهاتتەیل لەناو ژنەیل دووگیانی بیمارە سەختیەیلەی ناو خەسەخانەیل زیایەو
کەن، و بی گومان هەمیش مردگەیلە وەگەرد بڵاوبوین دەلتای نووەوبوی زیایەو بوون.
دەربارەی هەڵوێست
پەتاگە وەشیوەی گشتی، قسەکەر وەزارەتەگە وت: تووشهاتنەیل وەگورەی تاقێگە پزشکیەیل بەرزەو
بوینە، و نشانەی پەتاگە لە هەرێم کوردستان هیمان نەڕەسیەسە رەنگ سوور، باوجی فرە لەلی
نزیکیمن.
هەمیش وت: ٢٥٪
لە تاقیەیلە تووشهاتن دەسنشان کەن، و ئی ئامارە فرە رخبەرە لەهەر کۆمەڵگایگ پەتاگە
لەناوی بڵاو بوود.
